ผมอายุ 24 ปี สูง 178 หนัก 77 ผมมีอาการคันที่รูทวารครับ เป็นมานานแล้วครับ อาการคันจะเป็นหลังจากถ่ายอุจจาระเสร็จหรืออาบน้ำเสร็จครับ บางครั้งเหมือนเคือง ๆ เป็นแค่ประมาณ 1 ชม. ก็หาย ไม่มีอาการคันระหว่างวันครับ ผมเป็นคนที่มีอาการแผลปริเกิดขึ้นบ่อย ๆ มีเลือดออกเล็กน้อยครับ อยากรู้ว่าเป็นอะไรไหมครับ รบกวนหมดตรวจดูรูปที่ผมแนบให้หน่อยนะครับว่ามีรอยโรคอะไรไหมครับ รูปแบบ 
สวัสดีค่ะ หากมีประวัติเกิดแผลปริขอบทวารหนักขึ้นบ่อยๆ ประกอบกับตามรูปภาพที่ส่งให้ดูนั้น ไม่พบลักษณะของริดสีดวงทวารหนักภายนอก และโรคหูดหงอนไก่ ดังนั้น อาการคันทวารหนักเฉพาะเวลาถ่ายอุจจาระ ก็น่าจะเกิดจากโรคแผลปริขอบทวารหนักที่เป็นได้ โดยอาการคัน เกิดจากการที่แผลกำลังมีการซ่อมแซม คล้ายกับการที่เมื่อเราเกิดบาดแผลที่ผิวหนัง ก็จะมีอาการคันขณะที่แผลขณะกำลังหายได้ค่ะในเบื้องต้น ก็ต้องพยายามอย่าให้เกิดแผลปริขอบทวารหนักขึ้นบ่อยๆ อีก โดยพยายามอย่าให้ท้องผูก และอย่าให้อุจจาระแข็ง โดยการดื่มน้ำเปล่ามากๆ อย่างน้อยวันละ 8-10 แก้ว เน้นทานผักและผลไม้สด ลดปริมาณการทานเนื้อสัตว์ หากอุจจาระแข็ง ก็อาจทานยาที่ช่วยให้อุจจาระนิ่มนอกจากนี้ โรคแผลปริขอบทวารหนัก อาจเกิดจากการมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนัก ดังนั้น ก็ไม่ควรมีเพศสัมพันธ์ทางทวารหนัก หรือสอดใส่สิ่งใดเข้าไปในรูทวารหนักค่ะ